Anermis gar tutlayin-agi d tutlayt n tmaziɣt, yegla-d s usexleḍ n tseddast n trumit d tin n taεrabt, maca deg uɣmi-agi ur sexlaḍen ara awalen n tutlayin niḍen, asexleḍ-agi yegla-d s wugur, acku ineɣmasen n « la dépêche de kabylie » mi ara ttarun imagraden-nsen, ttarun s tmaziɣt ttexmimen s taεrabt neɣ s trumit, meḥsub awalen i semrasen d awalen n tmaziɣt, ma d lebni n tseddast d tin n taεrabt neɣ d tin n trumit, ɣef waya mi ara ad iɣer umdan imagradenagi ur ifehhem ara amzun mačči s tutlayt-is tayemat (taqbaylit). Mi ara ttarun ssexdamen aṭas n yirwasen ama deg umawal, deg tseddast neɣ deg uɣanib.